**ZAPISNIK**

**1. SEJE STRATEŠKEGA SVETA ZA ZDRAVSTVO**

petek, 27. 1. 2023

Prisotni člani: dr. Erik Brecelj, Azra Herceg, dr. Tit Albreht, Monika Ažman, Gregor Cuzak, dr. Anže Dolinar, dr. Petra Došenović Bonča, dr. Vojko Flis, dr. Branko Gabrovec, dr. Marko Jaklič, dr. Radko Komadina, mag. Dolores Kores, mag. Dorjan Marušič, dr. Valentina Prevolnik Rupel, dr. Peter Radšel, Tjaša Sobočan, mag. Egon Stopar, Mira Šavora, dr. Iztok Takač, mag. Ana Vodičar

Odsotni: dr. Grega Strban, Rok Ravnikar

Ostali prisotni: dr. Robert Golob, Petra Škofic, mag. Melita Župevc, mag. Jadranka Gustinčič, Katja Ravšl Debeljak, Simona Pirnat Skeledžija, Nuša Kerč, Erik Scheriani, Miha Mohorčič, Petra Bezjak Cirman, mag. Tamara Kozlovič, Danijel Bešič Loredan, mag. Tadej Ostrc, mag. Andreja Čmaj Fakin, Vid Čopi, Katarina Rotar, Matjaž Trontelj

Sejo Strateškega sveta za zdravstvo, ki se je pričela ob 14.00 uri, je vodil predsednik strateškega sveta, dr. Erik Brecelj.

**Dnevni red:**

1. Konstituiranje Strateškega sveta
2. Predstavitev načina dela strateškega sveta
3. Predstavitev dokumenta Pregled stanja na področju zdravstva v Sloveniji, januar 2023
4. Razno

**AD/1**

Predsednik Vlade Republike Slovenije se je uvodoma vsem zahvalil za njihovo sodelovanje v strateškemu svetu. Na kratko je predstavil namen strateškega sveta, ki bo deloval kot posvetovalno telo in sodeloval pri pripravi dolgoročnih ukrepov ter se opredeljeval do aktualnih izzivov. Ključni cilji strateškega sveta se navezujejo na predloge in strokovne usmeritve za pripravo zdravstvene reforme.

Dr. Erik Brecelj, predsednik strateškega sveta, je poudaril, da bo za uspešno delovanje sveta potrebno iskati skupne rešitve. Skupaj s predsednikom Vlade Republike Slovenije sta poudarila izmenjavo strokovnih mnenj in vključenosti celotnega strateškega sveta. Strateški svet bo deloval sistemsko z namenom iskanja rešitev na področju zdravstva.

Sledila je kratka predstavitev članov in članic strateškega sveta s poudarkom na izkušnjah z vsebinami, ki so povezane z delom strateškega sveta.

**SKLEP št. 1:** Strateški svet za zdravstvo je konstituiran.

**AD/2**

Predsednik strateškega svetaje v nadaljevanju predstavil način dela strateškega sveta. Dogovorjeno je bilo, da se bo strateški svet najprej sestajal vsak teden, in sicer vsak četrtek ob 16. uri v sejni sobi Kabineta predsednika vlade na Gregorčičevi 25 ali v veliki sejni dvorani na Gregorčičevi 27. Sej bodo lahko potekale tudi v hibridni obliki prek videokonferenčnega sistema.

**SKLEP ŠT. 2:** Na predlog predsednika strateškega sveta se za namestnika predsednika strateškega sveta imenuje mag. Dorjan Marušič.

**SKLEP ŠT. 3:** Strateški svet se bo praviloma sestajal ob četrtkih ob 16. uri v sejni sobi Kabineta predsednika vlade na Gregorčičevi 25 ali v veliki sejni dvorani na Gregorčičevi 27. Sej bodo lahko potekale tudi v hibridni obliki prek videokonferenčnega sistema.

Naslednje seje strateškega sveta bodo:

* 2. seja strateškega sveta: 2. 2. 2023 ob 16.00 uri
* 3. seja strateškega sveta: 9. 2. 2023 ob 16.00 uri

**SKLEP ŠT. 4:** Strateški svet bo na 2. seji obravnaval naslednje teme:

* stanje, analiza in predlogi za povečanje dostopnosti do primarne ravni zdravstvenega varstva
* vpis na medicinske fakultete

Predlagano je bilo oblikovanje delovnih skupin, ki bodo pokrivale naslednja področja:

1. Financiranje zdravstva (vodi dr. Valentina Prevolnik Rupel)
2. Digitalizacija (vodi Tjaša Sobočan)
3. Kakovost in varnost (vodi mag. Dorjan Marušič)
4. Upravljanje (vodi mag. Dolores Kores)
5. Absentizem (vodi dr. Anže Dolinar)
6. Nujna medicinska pomoč (vodi dr. Peter Radšel)
7. Primarni nivo (vodi mag. Egon Stopar)
8. Zdravstvena nega in timi (vodi Monika Ažman)
9. Dodiplomsko izobraževanje (vodi dr. Iztok Takač)
10. Pacienti; opis stanja in komunikacija z njimi (vodi Gregor Cuzak)

**AD/3**

Minister za zdravje Danijel Bešič Loredan je predstavil dokument Pregled stanja na področju zdravstva v Sloveniji in zbrane seznanil s stanjem in glavnimi izzivi. Poudaril je, da gre za edinstveno priložnost za izpeljavo zdravstvene reforme. Izpostavil je ključne izzive, ki jih bo reforma naslavljala, in sicer področja digitalizacije, plačnega sistema, družinske medicine, strukturne prenove ZZZS, prenove zdravstvenih zavodov, koncesionarjev, kadrov v zdravstvu in celovite prenove financiranja. Sledila je razprava.

**SKLEP ŠT. 5**: Strateški svet se je seznanil z dokumentom Pregled stanja na področju zdravstva.

**AD/4**

Vprašanja glede poslovnika in dodatnih informacij glede načina dela strateškega sveta bodo obravnavana na 2. seji Strateškega sveta za zdravstvo.

Seja se je zaključila ob 15.55 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo

Priloge:

* lista prisotnosti